এই ৪ টি বলের মধ্যে একমাত্র মহাকর্ষ বল ছাড়া বাকি ৩টি বলকে কোয়ান্টাম গতিবিজ্ঞানের কোয়ান্টাম ক্ষেত্র তত্ত্ব দিয়ে ব্যাখ্যা করা যায় । যেহেতু মহাকর্ষ বলের জন্য এখন পর্যন্ত কোন কোয়ান্টাম গতিবিজ্ঞান আবিস্কার করা যায়নি , তাই একে Geometrodynamics দিয়ে ব্যাখ্যা করা হয় । দূর্বল নিউক্লিয় বলের ক্ষেত্রে এর তত্ত্ব কে The theory of weak interaction বলা হয় তবে অনেক সময় একে Flavordynamicsও বলে । আমরা বোসন কণাদের সাথে সাথে এদের দ্বারা সৃষ্ট বলগুলো এবং তত্ত্বগুলোর সাথেও প্রাথমিক পরিচয় হব । প্রাথমিক কথাটা বললাম এই জন্য কারণ এই তত্ত্বগুলো জটিল গণিতে পূর্ণ তাই বিশদভাবে আলোচনা করা হবেনা শুধু বলা যায় এই তত্ত্ব গুলোর ইতিহাস এবং খানিকটা ধারণা দেওয়া হবে ।